cyanic-selkie/wikianc huggingface dataset:
Թոմաս Մաքարթուր
Կալանք և դատավարություն
Շուտով Մաքարթուրին մեղադրանք է առաջադրվել Սելիմ Էսենի և Էնդրյու Քինգսմանի սպանության համար, չնայած նրան, որ նրանց մարմիններն այդպես էլ չեն հայտնաբերվել, բազմաթիվ փաստեր, ըստ քննիչների, մատնանշել են Մաքարթուրի մասնակցությունը այդ երկու մարդկանց անհետացմանը և սպանությանը ։
«Տորոնտոյի սերիական մարդասպանի» գործով դատավարությունը տևել է ավելի քան մեկ տարի՝ 2018 թվականի հունվարի 19-ից մինչև 2019 թվականի հունվարի 29-ը։ 2018 թվականի հուլիսին սերիական մարդասպանի տան հարակից տարածքում խուզարկության ժամանակ հայտնաբերվել են բոլոր 8 անհայտ կորած մարդկանց մնացորդներ ։ 2019 թվականի հունվարի 29-ին անհերքելի ապացույցների ճնշման տակ 67-ամյա Բրյուս Մաքարթուրն իրեն մեղավոր է ճանաչել 8 սպանություն կատարելու մեջ ։ 2019 թվականի փետրվարի 8-ին Բրյուս Մաքարթուրը դատապարտվել է ցմահ ազատազրկման՝ 25 տարի առանց պայմանական վաղաժամկետ ազատման իրավունքի ։
Ծանոթագրություններ
Կատեգորիա:Սերիական մարդասպաններ
Ֆորալյակ
Ֆորալյակ  (Forallac), մունիցիպալիտետ Իսպանիաում, գտնվում է Ժիռոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բաշ Էմպորդա շրջանում։ Տարածքը կազմում է 50,46 կմ2։ Բնակչությունը՝ 1749 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի բնակավայրեր
Վարկային շրջանառության և վճարման միջոցներ
Վարկային շրջանառության և վճարման միջոցներ, շրջանառության վարկային գործիքներ, դրամական գործիքներ, արժեքի նշաններ, որոնք օգտագործվում են առևտրի, առևտրային գործարքների և առևտրային ու բանկային վարկի հիման վրա առաջացած հաշվարկների համար ։ Լինելով ըստ էության վարկային գործիքներ և արտահայտելով վարկառուների և պարտատերերի միջև փոխհարաբերությունները՝ նրանք միաժամանակ կատարում են մի շարք դրամական գործառույթներ ։
Ընդունված պրակտիկայի համաձայն՝ շրջանառության և վճարման վարկային միջոցները ներառում են՝ մուրհակ (պարզ և փոխանցելի), չեկ և թղթադրամ ։ Համաձայն ԱՄՆ-ի 1881 թվականի շրջանառության արժեթղթերի մասին օրենքի (Negotiable Instruments Act), շրջանառության և վճարման այս տեսակի միջոցները ներառում են պարզ և փոխանցելի մուրհակ, չեկ, ավանդի վկայական ։
Մուրհակ և միջազգային առևտրում դրա դերը
Մուրհակը վարկավորման և հաշվարկների կարևորագույն գործիքներից մեկն է։
Մուրհակի ՝ որպես շրջանառվող վճարման միջոցի առանձնահատկությունն այն է, որ այն ներկայացնում է դրամական պարտավորություն: Դրամական պարտավորությունն անվիճելի է, վերացական, այսինքն՝ շեղված է դրա թողարկմանը կամ փոխանցմանը նախորդած հանգամանքներից։
Մուրհակի սեփականատերը հնարավորություն ունի այն փոխանցել, այսինքն՝ վերագրել որոշակի գումար ստանալու իր իրավունքը, օգտագործել այն որպես բանկում հաշվապահական հաշվառման կամ գրավի առարկա:
Մուրհակի սեփականատերը հնարավորություն ունի այն փոխանցել, այսինքն՝ վերապահել որոշակի գումար ստանալու իր իրավունքը, օգտագործել այն որպես բանկում հաշվապահական հաշվառման կամ գրավի առարկա:
Չեկ և չեկային շրջանառություն
Չեկը անվերապահ կարգադրություն է բանկին` չեկի տիրոջը կամ նրա պատվերին վճարելու որոշակի գումար:
Շատ երկրներում կան չեկերի շրջանառությունը կարգավորող հատուկ կանոններ։
Չեկային շրջանառությունը օգնում է կանխիկ գումար խնայել: Այն լայն տարածում է գտել միջազգային հաշվարկների ոլորտում։
Թղթադրամ
Բանկային տոմսը (թղթադրամ) մուրհակի էվոլյուցիայի արդյունք էր: Սկզբում այն ​​ծառայել է որպես բանկիրի կողմից ոսկու ընդունման վկայագիր և առաջին իսկ պահանջով այդ ավանդը թողարկելու պարտավորություն:
Շատ առևտրային բանկեր սկզբում թղթադրամներ թողարկելու իրավունք են ունեցել։ Այնուհետև պետությունը թղթադրամների թողարկումը կենտրոնացրել է կենտրոնական բանկում։ Այսպիսով, թղթադրամին տրվել է վճարման ունիվերսալ միջոցի բնույթ։
Ծանոթագրություններ
Կատեգորիա:Բիզնես իրավունք Կատեգորիա:Վճարային համակարգեր Կատեգորիա:Իրավաբանական փաստաթղթեր Կատեգորիա:Փողի շուկայի գործիքներ Կատեգորիա:Տնտեսագիտական տերմիններ Կատեգորիա:Բանկային իրավունք Կատեգորիա:Գործարար փաստաթղթեր
1232
Մահեր
Կատեգորիա:1232 Կատեգորիա:Տարեթվեր
ԷԱՄ
Ազգային-ազատագրական ճակատ, ԷԱՄ (Εθνικό Απελευθερωτικό Μέτωπο), Հունաստանի ազգային-ազատագրական ճակատային քաղաքական կուսակցությունների, խմբավորումների, դեմոկրատական կազմակերպությունների և առանձին հայրենասերների միավորում։ Ստեղծվել է կոմունիստական կուսակցության նախաձեռնությամբ 1941 թվականին (համախմբելով նաև ձախակողմյան և հանրապետական բազմաթիվ այլ ուժերի), երկիրը Նացիստական Գերմանիայի կողմից օկուպացնելուց հետո։
Ունեցել է իր զինված ուժերը և կոմիտեները՝ երկրի տարբեր վայրերում։ 1944 թվականին ստեղծել է ազգային-ազատագրական քաղաքական կոմիտեն, որն իրականացնում էր ժամանակավոր կառավարության գործառույթներ։ Կազմակերպությունը հասավ իր առջև դրված նպատակների իրագործման գագաթնակետին 1944 թվականի տարեվերջին, երբ վերջինիս տիրապետության տակ էր գտնվում երկրի տարածքների մեծ մասը։ Այնուամենայնիվ, 1944 թվականի դեկտեմբերին այն աղետալի պարտություն կրեց, որից հետո սկիզբ դրվեց ճակատի աստիճանական անկմանը, որից հետո բռնկվեց Հունաստանի քաղաքացիական պատերազմը։
1947 թվականի դեկտեմբերին Հունաստանի կառավարությունն արգելեց ԷԱՄ-ի և նրա մեջ մտնող կազմակերպությունների գործունեությունը։
1233
Մահեր
Կատեգորիա:1233 Կատեգորիա:Տարեթվեր
Լա Լիգա 1958-59
Մրցության ձևաչափ
Այս մրցաշրջանից դուրս մնալու փլեյ օֆֆ փուլը վերականգնվեց։ 13-րդ և 14-րդ հորիզոնականները զբաղեցրած ակումբները պետք է խաղային երկխաղյա փլեյ օֆֆ ընդդեմ Սեգունդա դիվիզիոնի երկու որակավորված խմբերի երկրորդ տեղը զբաղեցրած ակումբների դեմ։
Ծանոթագրություններ
Կատեգորիա:Լա Լիգայի մրցաշրջաններ Կատեգորիա:1958 ֆուտբոլում Կատեգորիա:1959 ֆուտբոլում
Ալբերտի կամուրջ (Լոնդոն)
Ալբերտի կամուրջ (Լոնդոն) (Albert Bridge), ավտոմոբիլային կամուրջ Լոնդոնում (Մեծ Բրիտանիա)՝ Թեմզա գետի վրայով։ Կամուրջը կապում է Չելսիի տարածքը Քենսինգթոնի շրջանի հետ և Չելսին Թեմզայի հյուսիսային ափի Վանդսուարտաի Բատտեռսեա տարածքը, որը գտնվում է` հակառակ ափին։ Կախովի կամրջի երկարությունը կազմում է 216 մետր, լայնությունը` 12,5 մետր։ Կամուրջը անվանվել է Արքայազն Ալբերտ Սաքսեն-Կոբուրգ-Գոտիկների պատվին ։
Պատմություն
Չնայած, որ Մեծ Բրիտանիայի Խորհրդարանը թույլատրել էր կամրջի կառուցումը 1864 թվականին, շինարաությունը սկսվեց միայն 1871 թվականին, որպեսզի համապատասխանացնեն գետի մյուս ափի ճանապարհի շինարարության հետ։ Գլխավոր ինժեներ է նշանակվել Ռոուլանդ Մեյսոն Օրդիշը, քանի որ կամուրջը կառուցվել է Օրդեշի պատենտավորած սկզբունքով՝ ճոպանները ուղղակիորեն ամրացված են պիլոններին։ Ալբերտի կամրջի շինարարությունը 90 000 Ֆունտ արժեցավ։ կամրջի պաշտոնական բացումը տեղի ունեցավ 1873 թվականի օգոստոսի 23-ին։ Բացի Ալբերտի կամրջից Albert Bridge Company ընկերությանն էր պատկանում նաև հարևան Բաթերսիի Կամուրջը, բայց երկու կամուրջների սպասարկման ծախսերը ավելին էին, քան շահագործումից ստացած եկամուտը։ 1878 թվականին երկու կամուրջներն էլ գնվեցին Metropolitan Board of Works ընկերության կողմից, որը մեկ տար անց հանեց ուղևորավարձը՝ կամուրջով անցնելու համար։ 1884 թվականին Ջոզեֆ Բազալգետի ղեկավարությամբ Ալբերտի կամուրջը ամրացվեց և թարմացվեց։ Երկրորդ համաշխարհային պատերազմից հետո պարզվեց, որ կամուրջը շատ թույլ է նոր տրանսպորտային միջոցների համար։ Երբ Լոնդոնի Վարչության խորհուրդը (Մեծ Լոնդոնի Խորհրդի նախորդը) որոշեց քանդել կամուրջը Ջոն Բեթժենմանի ղեկավարությամբ մի շարք բողոքի ակցիաներ սկսվեցին և նրանք հասան իրենց նպատակին․ Ալբերտի Կամուրջը ներառվեց Լոնդոնի հուշարձանների ցանկում։ Որպեսզի խուսափեն կամրջի քանդվելուց 1973 թվականին ամրացվեց կամրջի հիմքը, կամրջի մեջտեղում տեղադրվեցին հավելյալ հենարաններ, փոխեց ճանապարհի մակերևույթը՝ ավելի թեթևով և սահմանափակեց առավելագույն տրանսպորտային քաշը՝ մինչև 2 տոննա։ Որպեսզի ավելի նկատելի դարձնեն կամուրջը Թեմզայով անցնող նավերի համար, այն ներկվեց վառ գույներով։
Արտաքին հղումներ
Կատեգորիա:Կամուրջներ այբբենական կարգով Կատեգորիա:Լոնդոնի կամուրջներ Կատեգորիա:Թեմզա գետի կամուրջներ Կատեգորիա:1873 հիմնադրումներ Անգլիայում
Արի ամուսնալուծվենք
«Արի ամուսնալուծվենք» («Давай разведёмся»), 2019 թվականի ռուսական լիամետրաժ կատակերգական գեղարվեստական ֆիլմ, որը նկարահանել է ռեժիսոր Աննա Պարմասը (ռեժիսորական նորամուտ լիամետրաժ կինոյում ) «ՍՏՎ»  կինոընկերությունում (Սանկտ Պետերբուրգ) ։
Ֆիլմը մասնակցել է Սոչիում կայացած «Կինոտավր» ռուսական XXX բաց կինոփառատոնի հիմնական մրցութային ծրագրին (2019 թվականի հունիսի 9-16-ը)  ։
Ռուսաստանում լայն վարձույթ ֆիլմը թողարկվել է 2019 թվականի նոյեմբերի 21-ին (տեղայնացնող՝ «Էքսպոնենտա ֆիլմ»  )։
Ֆիլմի կարգախոս՝ «նձնական կյանքի վերաբեռնում»։
Սյուժե
Հաջողակ գինեկոլոգ Մաշային, որն ընտանիքը պահելու համար օրերով անհետանում է երեք աշխատավայրերում, լքում է ամուսինը՝ Միշան, որը մասնագիտությամբ երկրաֆիզիկոս և վերջին վեց տարիներին զբաղվել է երեխաների դաստիարակությամբ և տնային տնտեսությամբ։ Նրա սովորական կյանքը հանկարծ սկսում է փլուզվել։ Մարիան մենակ է մնում իր մանկահասակ որդու ու դստեր և քոթեջային գյուղում գտնվող տան համար չվճարված հիփոթեքային վարկի հետ։ Դժվարություններն իրենց երկար սպասեցնել չեն տալիս։ Առաջին առավոտյան Մաշան պետք է ժամանակ ունենա շատ հրատապ գործեր կատարելու համար՝ արագորեն հավաքել և երեխաներին տանել մանկապարտեզ, մաքրել տունը, կերակուր պատրաստել, պատրաստվել աշխատանքի մեկնելու և միևնույն ժամանակ չուշանալ։ Մաշային օգնության է հասնում նրա մայրը։
Մաշան արդեն երեսուն տարեկան է։ Բայց նա ուժեղ կին է և չի պատրաստվում այդքան հեշտությամբ հանձնվել։ Նա որոշում է ամեն գնով վերադարձնել իր սիրելի ամուսնուն և իր երջանկության համար պայքար է սկսում երիտասարդ մրցակցի՝ ֆիթնեսի մարզիչ Օքսանայի հետ, որը քսան տարեկանից մի փոքր ավելի է։ Այս անհավասար պայքարում Մարիան հույսը դնում է իր կյանքի հարուստ փորձի և երկու երեխաների վրա։ Իր նպատակին հասնելու համար նա դիմում է ամեն քայլի, նույնիսկ սիմպաթիկ մոգության օգտագործման. բախտագուշակի խորհրդով վառելով հմայախոսված հագուստը (իր և ամուսնու) աղբամանի մեջ, Մաշան պատահաբար հրդեհ է առաջացնում, ինչը գրավում է տեղամասային տեսուչ Ֆեդյայի ուշադրությունը, որն անմիջապես նրան է ներկայացնում իր անօրինական գործողությունների տեսագրությունը և զգուշացնում որ նա կարող է քրեական պատասխանատվության ենթարկվել դիտավորյալ հրկիզման համար։ Այս ամենը, ըստ երևույթին, հանգեցնում է նրան, որ Ամուսնացած Ֆեդյան, իր համար անհասկանալի ձևով, «սիրահարվում է» Մաշային և փակում գործը։ Միշան, կատարելով ջրհորի համար ջուր գտնելու պատվերը, գտնում է գանձ, վճարում է Մաշայի վարկերը և բացում մասնավոր ծերանոց։ Լինելով հանգիստ մտավորական՝ նա իրեն ցույց է տալիս լավագույն կողմից. տսաստում է երիտասարդ սիրուհուն՝ արգելելով նրա ձեռքերին ազատություն տալ և խնամելով նրա անօգնական տատին։
Ընտանիքի համար հուսահատ պայքարի գործընթացում Մաշայի աշխարհայացքը նկատելիորեն փոխվում է։ Մաշան աստիճանաբար հասնում է պարզ ճշմարտության գիտակցմանը. անցյալը հնարավոր չէ վերադարձնել, բայց ամենևին էլ պարտադիր չէ դասական ընտանիքի տեսլական ստեղծել սոսկ այն պատճառով, որ դա ընդունված է ։
Արտաքին հղումներ
Կատեգորիա:Ռուսական ֆիլմեր Կատեգորիա:2019 ֆիլմեր Կատեգորիա:Ռուսերեն ֆիլմեր
Օզոպո
Օզոպո (Osoppo), կոմունա Իտալիայի Հանրապետությունում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Բնակչությունը կազմում է 3031 մարդ 2008 թվականի մարդահամարի տվյալների, բնակչության խտություն՝ 137 մարդ/կմ²։ Զբաղեցնում է 22 կմ² մակերես։ Փոստային ինդեքս՝ 33010։ Հեռախոսային կոդ՝ 0432։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
1234
Մահեր
Կատեգորիա:1234 Կատեգորիա:Տարեթվեր
1235
Մահեր
Կատեգորիա:1235 Կատեգորիա:Տարեթվեր
1236
Մահեր
Կատեգորիա:1236 Կատեգորիա:Տարեթվեր
1237
Մահեր
Կատեգորիա:1237 Կատեգորիա:Տարեթվեր
1238
Մահեր
Կատեգորիա:1238 Կատեգորիա:Տարեթվեր
Ֆեռերո Ռոշեր
Ֆեռերո Ռոշեր (իտլ. արտասանությամբ՝ [ferˈrɛːro roʃˈʃe] )՝ շոկոլադից և պնդուկից պատրաստված հրուշակեղեն՝ ստեղծված իտալացի լոկոլադ արտադրող Ferrero-ի կողմից։
Պատմություն
Ֆեռերո Ռոշերը ներկայացվել է 1982 թվականին՝ Եվրոպայում։ Թողարկումից կարճ ժամանակ անց արտադրությունը դադարեցվեց՝ ապրանքանիշի տպագրության հետ կապված խնդրի պատճառով ։ Միքել Ֆեռերոն (Michelle Ferrero)՝ շոկոլադն առաջինն աշխարհին ներկացրած գյուտարարը, շոկոլադն անվանել է Լուրդես Հռոմեական կաթոլիկ սրբավայրի այրի անունով՝ Rocher de Massabielle : Ռոշեր անվանումը վերցված է ֆրանսերենից և նշանակում է ժայռ կամ գլաքար ։
Բաղադրիչներ
Շոկոլադը բաղկացած է ամբողջովին բովված պնդուկից, պատված վաֆլե բարակ շերտով, որը լցված է պնդուկի շոկոլադով՝ պատված կաթնային շոկոլադով և մանր կտրատված պնդուկի փշուրներով։ Բաղադրիչներն են՝ կաթ, շոկոլադ, շաքարավազ, կակաոյի յուղ, կակաոյի զանգված, յուղազերծված կաթի փոշի, յուղ, լեցիտին՝ որպես էմուլգատոր (սոյ), վանիլին (արհեստական համային հավելում), պնդուկներ, արմավենու յուղ, ցորենի ալյուր, շիճուկ (կաթ), ցածր կալորեականությամբ կակաոյի փոշի, նատրիումի երկածխաթթու (թթվայնացնող գործոն) և աղ։
Արտադրություն
Արտադրական գործընթացը գաղտնի է՝ արտադրական օբյեկտների ներսում արգելվում է սմարթֆոնների և նոութբուքերի օգտագործումը։ 2015 թվականի տվյալներով շատ քիչ լրագրողներ են հրավերք ստացել։ 2015 թվականի դրությամբ արտադրությունն Ալբա գործարանում օրական կազմում է 24 միլիոն Ֆեռերո Ռոշերներ ։
Տարածվածություն
Ավելի քան 40 երկրներում տարեկան վաճառվում է մոտավորապես 3,6 միլիարդ Ֆեռերո Ռոշեր[8]։ Սրանք ներառում են Եվրոպական 28 երկրներ, Ամերիկայի 9 երկրներ, Ասիայի 9 երկրներ, Օվկիանիա երկրամասի 2 երկրներ և Աֆրիկայի 2 երկրներ, ներառյալ՝ Մավրիկիոսը։
Սուրբ Ծնունդ
Ֆեռերո Ռոշեր կոնֆետները կապվում են Ամանորի և Ծննդյան տոների հետ։ 2015 թվականի տվյալներով, Ֆեռերո Ռոշերի 61%-ը վաճառվել է տարվա վերջին երեք ամիսների ընթացքում ։
Միացյալ Թագավորության գովազդային արշավ
1990-ականներին Միացյալ Թագավորությունում գովազդային շարքերի հիմքում ընկած էր եվրոպական դեսպանի պաշտոնական նստավայրում անցկացվող երեկույթը և դրանից հետո, մինչև օրս, այն բազմիցս ներկայացվել է ժողովրդական մշակույթում [10]: 2000 թվականին դեսպանի կուսակցական գովազդը «100 լավագույն գովազդներ» կարգում զբաղեցրել է 21-րդ տեղը՝ ըստ 4-րդ Ալիքի հարցումների։
Հոնկոնգ և Չինաստան
Ֆեռերո Ռոշեր շոկոլադները, կաթնախառնուրդների հետ միասին, հիմնական ապրանքներից են, որոնք մաքսանենգ ճանապարհով հատում են Հոնկոնգի սահմանը անցնելով մայրցամաքային Չինաստան[12]:
Տես նաև
Ջանդույա
Արտաքին հղումներ
Պաշտոնական կայքը
Կատեգորիա:Կոնֆետ Կատեգորիա:Շոկոլադ
1239
Մահեր
Կատեգորիա:1239 Կատեգորիա:Տարեթվեր
Դենի Ռոուզ
Դենիել Լի Ռոուզ (անգլ.` Daniel Lee "Danny" Rose, ), անգլիացի ֆուտբոլիստ, Տոտտենհեմ Հոտսպուրի և Անգլիայի ֆուտբոլի ազգային հավաքականի պաշտպան։
Կարիերա
Դենի Ռոուզը պրոֆեսիոնալ ֆուտբոլում իր կարիերան սկսել է 2006 թվականին Լիդս Յունայթեդում, սակայն երբեք չի խաղացել ակումբի առաջին թիմում։ 2007 թ-ի հուլիսին Ռոուզը պայմանագիր ստորագրեց «Տոտտենհեմի» հետ։ 2009-2013 թթ.-ի ընթացքում վարձավճարով հանդես է եկել «Ուոթֆորդում», «Պիտերբորոյում», «Բրիստոլ Սիթիում» և «Սանդերլենդում»։
Լինյանո Սաբիադորո
Լինյանո Սաբիադորո (Lignano Sabbiadoro), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Բնակչությունը կազմում է 6676 մարդ 2008 թվականի մարդահամարի տվյալների, բնակչության խտություն՝ 413 մարդ/կմ²։ Զբաղեցնում է 16 կմ² մակերես։ Փոստային ինդեքս՝ 33054։ Հեռախոսային կոդ՝ 0431։
Ծանոթագրություններ
Կատեգորիա:Իտալիայի բնակավայրեր Կատեգորիա:1931 թվականին հիմնադրված բնակավայրեր
Հելեն Զիլե
Հելեն Զիլե (Helen Zille, անձնագրով՝— Օտտա Հելեն Մարե, ծննդյամբ՝ Զիլե, Otta Helene Maree née Zille, ), հարավաֆրիկացի լրագրող և քաղաքական գործիչ, Արևմտյան Կապ նահանգի վարչապետ՝ 2009 թվականից մինչև 2019 թվականի սկիզբ, այդ նահանգի խորհրդարանի անդամ, 2007-2015 թվականներին եղել է Հարավաֆրիկյան ընդդիմադիր Լիբերալ Դեմոկրատական դաշինք կուսակցության առաջնորդ, Քեյփթաուն քաղաքի նախկին քաղաքապետ։
Կենսագրություն
Երիտասարդ տարիներին Հելեն Զիլեն աշխատել է որպես լրագրող, ակտիվորեն հանդես է եկել մարդկության դեմ ուղղված հանցագործության, ռասայական սեգրեգացիայի, խտրականության և ճնշման քաղաքականության դեմ  ։ Նրա ձեռքբերումներից մեկը 1970-ականների վերջին «Rand Daily Mail» թերթում իր աշխատանքի ընթացքում «Սև ինքնագիտակցության» շարժման հիմնադիր և առաջնորդ Սթիվ Բիկոյի սպանության փաստական հանգամանքների վրա հանրային ուշադրություն հրավիրելն է եղել։ 1980-ական թվականներին համագործակցել է մի շարքդեմոկրատական խմբերի հետ, ինչպես նաև «Սև գոտի»՝ սպիտակամորթ կանանց կազմակերպության հետ։ Կազմակերպությունը պայքարել է սևամորթ կանանց ընտրական իրավունքի համար։
Քեյփթաունի քաղաքապետի պաշտոնում նրան հաջողվել է նվազեցնել հանցագործությունը, գործազրկություն և թմրանյութերի օգտագործման մակարդակը։ 2008 թվականին 820 թեկնածուներից Հելեն Զիլեն արժանացել է «Աշխարհի քաղաքապետ» մրցանակին ։
Հելեն Զիլեն տիրապետում է Հարավային Աֆրիկայի երեք պաշտոնական լեզուներին՝ անգլերեն, աֆրիկաանս, կոսա։ Մայրենի լեզուն, որով խոսել են նրա երկու ծնողները, գերմաներենն է։
Հելենի ծնողները իրար հետ ծանոթանալուց առաջ, 1930-ականն թվականներին նացիստական Գերմանիայից տեղափոխվել են Հարավային Աֆրիկա, քանի որ երկուսն էլ եղել են հրեական ծագմամբ գերմանացիներ։ Նրա հոր զարմիկը եղել է գերմանացի քանդակագործ, նկարիչ, գրաֆիկ և լուսանկարիչ Հայնրիխ Ցիլեն։
1240
Դեպքեր
Բարձրացել է Գանձասարի եպիսկոպոսության հեղինակությունն ու դերը
Նոժան լ’Արտո
Նոժան լ’Արտո (Nogent-l’Artaud), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Էսսոմ սյուր Մարն կանտոնի կազմի մեջ։ Համայնքի շրջանը՝ Շատո Տերրի։
Բնակչություն
2010 թվականի տվյալներով՝ համայնքի բնակչությունը կազմում է 2137 մարդ։
Տնտեսություն
2010 թվականին համայնքի 1306 աշխատունակ (15-64 տարեկան) բնակիչներից 983-ը տնտեսապես ակտիվ էին, 323-ը՝ ոչ ակտիվ (ակտիվության ցուցանիշը կազմել է 75,3%, 1999 թվականին եղել է 73,8%)։ 983 տնտեսապես ակտիվ բնակիչներից աշխատում էին 845-ը (448 տղամարդ և 397 կին), գործազուրկ էին 138 մարդ (66 տղամարդ և 72 կին)։ 323 տնտեսապես ոչ ակտիվ բնակիչներից 106-ը եղել են աշակերտներ կամ ուսանողներ, 108-ը՝ թոշակառուներ, 109-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր
Նոնա Պողոսյան
Նոնա Պողոսյան, հայ բանաստեղծուհի։ Հայաստանի գրողների միության անդամ (2007): ՀՀ ԶՈւ պահեստազորի փոխգնդապետ։
Կենսագրություն
Նոնա Պողոսյանը ծնվել է 1962 թվականի մարտի 6-ին, Շիրակի մարզի Սառնաղբյուր գյուղում։ 1969 թվականից տեղափոխվել է բնակության Արագածոտնի մարզի Պռոշյան ավան։ 1996 թվականից ապրում է Երևանում։ 1979 թվականին ավարտել է տեղի միջնակարգ դպրոցը։ Առաջին անգամ հրատարակվել է «Պիոներ կանչ» թերթում՝ ներկայացնելով մանկական բանաստեղծություններ ու պատմվածքներ։ 1984 թվականին ավարտել է Երևանի պոլիտեխնիկական ինստիտուտի տեխնիկական կիբեռնետիկայի ֆակուլտետը` էլեկտրոնիկայի ինժեներ որակավորմամբ։ 1985-1988 թվականներին աշխատել է Աշտարակի ռադիոֆիզիկայի ինստիտուտի հատուկ նախագծային բյուրոյում՝ որպես էլեկտրոնիկայի ինժեներ։ 1987 թվականին ավարտել է Մոսկվայի օտար լեզուների պետական դասընթացի գերմաներենի բաժինը։ 1995 թվականին ավարտել է Գերմանիայի Դաշնային Հանրապետության Բունդեսվերի Վերիֆիկացիոն կենտրոնի գերմաներեն լեզվի 6-ամսյա դասընթացը, 2017 թվականին՝ Միացյալ Թագավորության Պաշտպանական ակադեմիայի լեզուների և մշակույթի պաշտպանական կենտրոնի անգլերեն լեզվի բազային դասընթացը։
2007 թվականից Հայաստանի գրողների միության անդամ է ։
1993 թվականից ծառայում է ՀՀ պաշտպանության նախարարությունում, Հայաստանի զինված ուժերի պահեստազորի փոխգնդապետ է ։
Ստեղծագործություններ
1989-1993 թվականներին, որպես լրագրող, թղթակցել է տարբեր լրագրերի և ամսագրերի, այդ թվում՝ «Գործարար աշխարհ» շաբաթաթերթին։ 1992 թվականին «Ուրբաթ» շաբաթաթերթում տպագրվել է Պողոսյանի «Տեր, փրկիր դու քաղաքն այս ծեր» պոեմը, այնուհետև լույս է տեսել «Ձյունե աղոթք» բանաստեղծությունների առաջին ժողովածուն։ 2006 թվականին լույս է տեսել երկրորդ` «Միջօրեի ոտնաձայները» բանաստեղծական ժողովածուն, 2010 թվականին` երրորդ «Անսրբագիր ներկայություն» բանաստեղծական ժողովածուն, 2014 թվականին` չորրորդ «Ապրելու կանխավարկած» բանաստեղծական ժողովածուն, 2017 թվականին`հինգերորդ և վեցերորդ «Պատերազմապատ տարածքներ» և «Ժամկետանց լռություն» բանաստեղծական երկժողովածուն, 2018 թվականին` յոթերորդ «Կորստի խճաքարեր» բանաստեղծական ժողովածուն։ Պողոսյանի բանաստեղծական շարքերը թարգմանվել են պարսկերեն, գերմաներեն։
Նոչնայա (Կոկսայի վտակ)
Նոչնայա (Կոկսայի վտակ) (Ночная), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կոկսա գետի ձախ ափով՝ 131 կմ հեռավորության վրա։ Գետի երկարությունը 38 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Fitbit
Fitbit, Inc., ամերիկյան կազմակերպությունը, որը զբաղվում է նույնանուն բռենդային սպառողական էլեկտրոնիկայի և ֆիտնես համար նախատեսված կրվող սարքերի արտադրությամբ։ Հիմնականում նրանք արտադրում են ֆիտես-թրեքերներ, ինչպես նաև «խելացի» Wi-Fi կշեռքներ։ Գլխավոր գրասենյակը գտնվում է Կալիֆոռնիա նահանգի Սան Ֆրանցիսկո քաղաքում։
Ապրանքներ
Արտադրանքի հիմնական հատկությունը նրանում տեղադրված անլար մոդուլն է, որը թույլ է տալիս հետևել թևնոցի գրանցած արդյունքներին նոթբուքով կամ սմարթֆոնով։ Շնորհիվ այս ֆունկցիայի Fitbit-ի օգտատիրոջ ֆիզիկական ակտիվության մասին տեղեկությունները տեսանելի է դառնում իր ընկերներին։
Ըկերությունը արտադրած ֆիտնես-թրեքերների մեծ մասը տեղադրված է թևնոցներում և խելացի ժամացույցներում։ Բացի սրանից ընկերությունը սպառողին է առաջարկում «խելացի» կշեռքներ՝ Fitbit Aria, որը չափում է օգտատիրոջ քաշը և առցանց ցուցադրում Wi-Fi-ի միջոցով։
Fitbit Charge HR
Իր նախկին Fitbit Charge տարբերակից տարբերվում է նրանով, որ նրանում կա տեղադրված սրտի ռիթմի չափման լուսային ընթերցիչ և թևնոցի ավելի գեղեցիկ դիզային ։  Ինչպես նաև տեղադրված է քնի մոնիթորինգի հնարավորություն։
Fitbit Blaze
Ստանդարտ սիլիկոնային գոտիով թևնոցի գինը սկսում էր $200-ից, կաշվից գոտիով տարբերակը $70-ից բարձր, իսկ մետաղականը $100։
Fitbit Charge 2
Սա ընկերության դասական Fitbit Charge HR թևնոցի հաջորդն է։ Այս թրեքերը, որը թողարկվել է 2016 թվականի սեպտեմբերին հագեցած է GPS-մոդուլով, ինչպես նաև կատարելագործված սրտի ռիթմի չափման ասենսորով և թույլ է տալիս որոշել օրագիզմում թթվածնի քանակությունը ։
Նոր Relax ֆունկցիան թույլ է տալիս կատարել շնչառական վարժություններ, իսկ նախկին մոդելների համեմատ նոր ավելի մեծ էկրանը ցուցադրում է համեմատաբար ավելի շատ բան ։ Սակայն թրեքերի ղեկավարումը շարունակում է մնալ նույնը՝ կողային մեկ ստեղնի միջոցով ։
Fitbit Aria
Fitbit Aria-ն առաջին չկրվող սարքն է ընկերության կողմից և այն իրենից ներկայացնում է կշեռք, որում տեղադրված է Wi-Fi մոդուլ։ Կշեռքը կարող է իր մեջ պահել մինչև 5 օգտատիրոջ տվյալներ ։
Աքսեսսուարներ
Փոխարիվող գոտիներով ֆիտնես-թրքերները, ինչպիսին են օրինակ՝ Blaze և Alta, ընկերությանը հնարավորություն տվեցին վաճառքի հանել թևնոցների էլիտ և տարագույն թևնոցներ ։
Վեբ-կայք
Fitbit իր օգտատերերին անկախ գնված ապրանքից, կարող են օգտվել կայքից fitbit.com։ Կայքը հավաքում է տեղեկություն հասանելի սարքերի մասին, ինչպես նաև մեխանիկական ներմուծել և հետևել ծախսած կիլոկալիորիաներին և ջրին, կատարել քաշի մոնիտորինգ և այլն։
Ծանոթագրություններ
Կատեգորիա:2007 հիմնադրված ընկերություններ Կատեգորիա:Անդրոիդի ծրագրային ապահովում Կատեգորիա:IOS-ի ծրագրային ապահովում Կատեգորիա:Ամերիկյան ընկերություններ Կատեգորիա:Համատարած հաշվարկումներ Կատեգորիա:2007 հիմնադրումներ Կատեգորիա:Էլեկտրոնիկա արտադրողներ
I Don't Belong to You
«I Don't Belong to You», ամերիկացի երգչուհի Կիկի Պալմերի երգը։ Այն որպես սինգլ թողարկվել է 2015 թվականի հոկտեմբերի 27-ին ։ Երգը գրվել է Պալմերի և Նատալի Սիմսի կողմից, իսկ պրոդյուսերական աշխատանքով զբաղվել է London on the Track-ը ։
Տեսահոլովակ
Երգի տեսահոլովակը, որի ռեժիսորներն են Միա Սուայերը և Ջիմ Սուաֆիլդը, ներկայացվել է 2015 թվականի հոկտեմբերին Պալմերի ՅուԹյուբի ալիքում ։
Արտաքին հղումներ
Կատեգորիա:2015 սինգլներ
Ոսկե դար
Ոսկե դար, նախնադարյան հասարակության երջանիկ ու անհոգ կացության վերաբերյալ առասպելական պատկերացում անտիկ աշխարհում։ Առավել հստակ արտահայտված է Հեսիոդոսի «Աշխատանք և օրեր» պոեմում և Օվիդիոսի «Կերպարանափոխություններում։ Ըստ Հեսիոդոսի՝ մարդկանց առաջին սերունդը Կռոնոսի ժամանակ վայելել է կատարյալ երջանկություն, չիմանալով ո՝չ վիշտ, ո՝չ չար արարք, ո՝չ ծերություն, կյանքն անցկացրել խնջույքներում և մեռել իբր քնելով։ Հողն առատ բերք է ընձեռել, մարդիկ ունեցել են բազմաքանակ հոտեր և աշխատել ըստ ցանկության։ Ոսկե դարին հետևել են հաջորդաբար առավել ծանր ու աղետալի արծաթե և պղնձե դարերը, իսկ հերոսների փառավոր և միջանկյալ դարից հետո՝ երկաթե դարը, որտեղ մարդիկ չարչարվում են գիշեր-ցերեկ, կյանքը կարճատև է, երեխաները ծնվում են ծեր, թագավորում են գժտություններն ու պատերազմները։ Օվիդիոսը հերոսների դարը չի նշում՝ առաջնորդվելով լավ կյանքից աստիճանաբար վատին անցնելու տրամաբանությամբ։ Ոսկե դարի վերաբերյալ վատ պատկերացումներն ստեղծվել են դասակարգային հասարակության առաջացմանն ու խորացմանը զուգահեռ։ Այդպիսիք գոյություն են ունեցել նաև հնագույն այլ ժողովուրդների մոտ (բաբելոնացիներ, հայեր, հնդիկներ, պարսիկներ են)։ Վերածննդի և լուսավորական գրականության ներկայացուցիչներից ոմանք (Պ․ Մարտիր, Մ․ Մոնտեն, ժ․ ժ․ Ռուսո, Դ․ Դիդրո, Գ․ Հերդեր և ուրիշներ), նույնիսկ XIX դարում որոշ գիտնականներ (Լ․ Մորգան, Ն․ Ի․ Զիբեր և ուրիշներ) ոսկե դարի առասպելի ազդեցությամբ փորձել են իդեալականացնել մարդկության «բնական» (իբր բնության բանական օրենքներով ապրելու) վիճակը։ Ի հակակշիռ այդ իդեալականացման, Վ․ ի․ Լենինը գրել է, որ մեզանից առաջ չի եղել ոչ մի ոսկե դար, և «նախնադարյան մարդը» ճնշվել է բնության դեմ գոյության պայքարի դժվարություններով;
Կատեգորիա:Դիցաբանություն Կատեգորիա:Վերլուծական հոգեբանություն Կատեգորիա:Նոստալգիա
Սոբորնայա հրապարակ (Դոնի Ռոստով)
Սոբորնայա հրապարակ (Соборная площадь), Ռուսաստանի Դոնի Ռոստով քաղաքի Լենինյան շրջանի քաղաքային հրապարակներից մեկը։
Պատմություն
18-րդ դարի վերջին Դոնի Ռոստովի Սոլդատսկայա արվարձանը սկսեց արագորեն բնակեցվել, ինչի արդյունքում հայտնվեց այն հրապարակը, որտեղ կազմակերպվեց շուկան։ 1781 թվականի փետրվարին այս վայրի հարևանությամբ սկսվել է Ամենասուրբ Աստվածամոր ծննդյան փայտե եկեղեցու շինարարությունը, որն օծվել է նույն տարվա սեպտեմբերին։ Սակայն տասը տարի անց այն այրվել է ամպրոպից հետո։ 1860 թվականին փայտե եկեղեցու փոխարեն կառուցվել է Ամենասուրբ Աստվածամոր ծննդյան քարե եկեղեցին, որը գոյություն ունի մինչ օրս։ 1887 թվականին տաճարի հարևանությամբ կառուցվել է զանգակատուն, որի վերին մասը քանդվել է Հայրենական մեծ պատերազմի տարիներին՝ հրետանային ռմբակոծությունների համար կողմնորոշիչ չլինելու նպատակով ։
Տաճարի դիմաց, Մոսկովյան և Ստանիսլավսկու փողոցների միջև, տեղակայված էր Սոբորնայա (Տաճարի) հրապարակը։ 1890 թվականի ապրիլին շնորհակալ ռոստովցիներն այնտեղ տեղադրեցին Ալեքսանդր II-ի բրոնզե հուշարձանը։ 1920 թվականին հուշարձանը ծածկվեց կարմիր աստղի պատկերով նրբատախտակե արկղով, իսկ 1924 թվականին հուշարձանը քանդվեց։ 1999 թվականին, մոտավորապես կայսրի քանդված հուշարձանի տեղում, կանգնեցվեց Սուրբ Դիմիտրի Ռոստովցու հուշարձանը։ Հուշարձանը շուտափույթ կերպով կառուցվել էր Դոնի Ռոստով քաղաքի 250-ամյակի տոնակատարությունների օրերին։ Նույն թվականին տաճարի զանգակատունն ամբողջությամբ վերականգնվեց։ Բոլշայա Սադովայա փողոցի կողմից դեպի հրապարակ է դուրս գալիս Սոբորնի նրբանցքը, որը քաղաքի 250-ամյակի օրվա առթիվ վերածվել է հետիոտնային բարեկարգ գոտու։
2012 թվականի ապրիլ 14-ին, Սուրբ շաբաթի օրը, Սոբորնայա հրապարակում առաջին անգամ տեղի ունեցավ Ռոստովի մայր տաճարի և քաղաքի կաթնամթերքի «Սպիտակ արջ» ընկերության համատեղ բարեգործական ակցիան. Քրիստոսի Հարության օրվա առթիվ ընկերությունն արտադրել էր Արքայական պասքա, որի քաշը մոտ կես տոննա էր, բարձրությունը՝ գրեթե մեկ մետր։ Ժամը 22-ին տաճարի հոգևորական, քահանա Իլիա Ալդոշինն օծել է շոռի պասքան, իսկ Զատկի ժամերգության ավարտից հետո այն բաժանվել է ծխականներին ։ Այս ակցիան Ռոստովում կրկնվել է նաև 2013 թվականին։
Ավանդույթը շարունակվել է նաև 2014, 2015 և 2016 թվականներին, երբ Դոնի Ռոստովում պատրաստված 500-կիլոգրամանոց պասքան ուղարկվել է, համապատասխանաբար, Սևաստոպոլ, Դոնեցկ և Սիմֆերոպոլ ։
Արտաքին հղումներ
Կատեգորիա:Դոնի Ռոստովի հրապարակներ Կատեգորիա:Դոնի Ռոստովի փողոցներ
Մոհամեդ Բուազիզի
Մոհամեդ Բուազիզի (محمد البوعزيزي;, թունիսցի մրգավաճառ Սիդի Բուզիդ քաղաքից, կատարել է ինքնահրկիզում, որը նախադրյալ է հանդիսացել Թունիսում համաժողովրդական ընդվզումների և վերածվել հեղափոխության։
Կենսագրություն
Ծնվել է 1984 թվականին Սիդի Բուզիդ քաղաքում։ Սովորել է Սիդի Սալահ գյուղի դպրոցում։ Սկսել է աշխատել 10 տարեկանից։ Որոշ լրատվամիջոցներ հայտնում են, որ նա ավարտել է համալսարանը, սակայն դա այդպես չէ, քրոջ խոսքով՝ ինքը չի կարողացել ավարտել նույնիսկ միջնակարգ դպրոցը։
Ըստ նրա պատմության, երբ նա միրգ էր վաճառում Սիդի Բուզիդ քաղաքի շուկայում, կոնֆլիկտ է ունեցել տեղի վարչակազմի ներկայացուցչի հետ՝ առանց թույլտվության առևտրի պատճառով։ Սկզբում կոնֆլիկտը հարթեցվել է, սակայն հետո կինը վերադարձել է և նրան տուգանել 6,86 դոլարով։ Հակամարտությունը բռնկվել է նոր ուժով, երբ կինը նրանից խլել է էլեկտրոնային կշեռքը և ապտակել նրա դեմքին։ Մոհամեդի համար սա անտանելի ստորացում էր, հաշվի առնելով որ դեպքը տեղի էր ունենում արաբական աշխարհում։
Ինքնահրկիզում
Բուազիզին օգնության խնդրանքով դիմել է քաղաքապետարան, սակայն նրան չեն լսել։ Ստացած վիրավորանքներից հետո նա 2010 թվականի դեկտեմբերի 17-ին քաղաքապետարանի դիմացի հրապարակում ինքնահրկիզվել է։ Այնուհետև ծանր այրվածքներով տեղափոխվել է հիվանդանոց։
Մոհամեդի ինքնահրկիզումը խթան է հանդիսացել շրջակա քաղաքներում երիտասարդների կողմից բողոքի ցույցերի կազմակերպման համար։ Դեկտեմբերի 28-ին Թունիսի նախագահն անձամբ տեսակցել է Մոհամեդին հիվանդանոցում։ 2011 թվականի հունվարի 4-ին նա մահացավ, հասցնելով միայն ներողություն խնդրել մորից՝ պատճառված անախորժությունների համար։ Նրա խոսքերը ուղղված մորը հրապարակվեցին համացանցում։ Թաղված է հարազատ քաղաքում։
Հիշատակ
Փարիզի քաղաքային խորհուրդը միաձայն կողմ է քվեարկել Բուազիզիի անունով փողոց կամ հրապարակ անվանակոչելուն ։
2011 թվականի փետրվարի 17-ին Թունիսի կենտրոնական հրապարակը վերանվանվել է հեղափոխության հերոս Մոհամեդ Բուազիզիի անվամբ ։
Հանրահայտ Ալ Ջազիրա հեռուստաընկերությունը տեսանյութ է պատրաստել Բուազիզիի վերաբերյալ։
Խորհուրդ
Երբ դեկտեմբերին Մոհամեդ Բուազիզին Թունիսում ինքնահրկիզվեց, դա նրանից չէր, որ նրան թույլ չտվեցին քվեարկությամբ արտահայտել իր քաղաքացիական կամքը, այլ այն պատճառով, որ նա չի կարողացել կերակրել իր ընտանիքին, և ոստիկանությունը առգրավել է մրգերն ու բանջարեղենը, որոնք նա փորձել էր վաճառել ։
Նրա մահը ուժեղացրեց երիտասարդության պայքարը կյանքի պայմանների բարելավման համար։ Որոշ անձինք կրկնեցին նրա օրինակը Թունիսում, Ալժիրում, Եգիպտոսում, Եմենում։
Արտաքին հղումներ
Կատեգորիա:Թունիսցի ակտիվիստներ Կատեգորիա:Ինքնասպաններ Կատեգորիա:Թունիս Կատեգորիա:Ինքնասպանություն
Պավիա դի Ուդինե
Պավիա դի Ուդինե (Pavia di Udine), կոմունա Իտալիայի Հանրապետությունում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Բնակչությունը կազմում է 5772 մարդ 2008 թվականի մարդահամարի տվյալների, բնակչության խտություն՝ 162 մարդ/կմ²։ Զբաղեցնում է 35 կմ² մակերես։ Փոստային ինդեքս՝ 33050։ Հեռախոսային կոդ՝ 0432։
Ժողովրդագրություն
Բնակչության թվաքանակի փոփոխությունները
Երիտասարդ հայ
«Երիտասարդ հայ», գրական, հասարակական պատկերազարդ երկշաբաթաթերթ։ Լույս է տեսել 1969-1975 թվականներին, Բեյրութում։ Խմբագիրներ՝ Պետրոս Թերզյան, Անդրանիկ Կռանյան, Ժիրայր Դանիելյան, Հովսեփ Մելքոնյան, Լութֆի Թապաքյան, Օշին Գրգյաշարյան, Լևոն Թորոսյան և այլք։
Միջազգային կյանքի ու արվեստի հարցերի մասին հաճախ հանդես է գալիս մակերեսային հոդվածներով։ Տպագրում է գրականագիտական, արվեստաբանական նյութեր, արձակ ու չափածո գործեր, թարգմանություններ արաբական, և եվրոպական գրականություններից, կինոյի տեսություններ, մարզակաև լուրեր։ Հետաքրքրակաև են թերթի հարցազրույցները արվեստի ու գիտության բնագավառի սովետական և սփյուռքի հայ գործիչների հետ։
Աշխատակցում են հիմնականում լիբանանահայ երիտասարդ մտավորականները (Վահե Օշական, Ալեքսան Պերեճիքլյան, Հակոբ Պեքյարյան)։ 1973 թվականին հրատարակել է մարզական հավելված։
1241
Մահեր
Կատեգորիա:1241 Կատեգորիա:Տարեթվեր
Սուրբծննդյան գերան
Սուրբծննդյան գերան, ավանդական սուրբծննդյան տորթ գերանի տեսքով։ Տարածված է Ֆրանսիաում և Ֆրանսիայի նախկին գաղութներում։ Իրականում դա ռուլետի տարաձևություն է։ Տորթի սովորական պատրաստումը եկել է հին միջնադարի սուրբծննդյան խորհրդից։
Օրիգինալ Յուլի գերանի բաղադրատոմսն ի հայտ է եկել 19-րդ դարի կեսից։ Այն ավանդաբար պատրաստվում է ջենիոզից, սովորաբար թխում են մեծ, բարակ շվեյցարական ռուլետի թավայում, պատրաստվում է գլազուրով, գլորվելով դառնում է գլան և դրիսից նորից լցնում են գլազուր։ Ամենատարածվածը բիսկվիթով և շոկոլադե կրեմով պատրաստվածն է, չնայած կան բազմաթիվ տարբերակներ, որոնք պարունակում են գանաշ և էսպրեսսոյով ու լիկյորով համեմված գլազուր։
Հաճախ Յուլի գերանները մատուցվում են մի ծայրը կտրված և տորթի վրա դրված, որպեսզի նմանվի կոտրված ճյուղի։ Կեղևը պատրաստվում է գլազուրի վրա պատառաքաղով գծեր քաշելով, իսկ վրան շաքարի փոշի ցանելով նմանվում է ձյան։ Տորթի այլ զարդարանքներy կարող են ներառել ծառի ճյուղեր, թարմ հատապտուղներ և սնկեր պատրաստված բեզեից կամ մարցիպանից։
Արտաքին հղումներ
Կատեգորիա:Տորթեր Կատեգորիա:Ֆրանսիական աղանդեր Կատեգորիա:Կանադական խոհանոց Կատեգորիա:Սուրբծննդյան խոհանոց
Ջալլադ (Երվանդ Բաբերյան)
Ջալլադ (Երվանդ Բաբերյան), Հայ ազատագրական շարժման գործիչ, Հայ Յեղափոխական Դաշնակցության անդամ։
Գրականություն
Կատեգորիա:Հայ ազատագրական պայքարի գործիչներ
Պանսի Կուրտկոն
Պանսի Կուրտկոն (Pancy-Courtecon), կոմունա Ֆրանսիայում, գտնվում է Պիկարդիայի մարզում։ Կոմունայի դեպարտամենտը Էնան է։ Մտնում է Գինիկուր կանտոնի կազմի մեջ։ Կոմունայի շրջանը՝ Լան։
Կոմունայի INSEE կոդը՝ 02583:
1242
Մահեր
Կատեգորիա:1242 Կատեգորիա:Տարեթվեր
Պանսի Կուրտկոն
Բնակչություն
2010 թվականի տվյալներով՝ համայնքի բնակչությունը կազմում է 43 մարդ։
Տնտեսություն
2010 թվականին համայնքի 33 աշխատունակ (15-64 տարեկան) բնակիչներից 30-ը տնտեսապես ակտիվ էին, 3-ը՝ ոչ ակտիվ (ակտիվության ցուցանիշը կազմել է 90,9 %, 1999 թվականին եղել է 65,6 %)։ 30 տնտեսապես ակտիվ բնակիչներից աշխատում էին 25-ը (15 տղամարդ և 10 կին), գործազուրկ էին 5 մարդ (1 տղամարդ և 4 կին)։ 3 տնտեսապես ոչ ակտիվ բնակիչներից 2-ը եղել են աշակերտներ կամ ուսանողներ, 1-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր
Ֆամկե Յանսեն
Ֆամկե Բյոմեր Յանսեն (Famke Beumer Janssen, ), նիդերլանդացի դերասանուհի, մոդել և կինոռեժիսոր։
Կենսագրություն
Ծնվել է 1964 թվականի նոյեմբերի 5-ին Ամստերդամում, Նիդերլանդներ։ Իր մոդելի կարիերայի սկզբին տեղափոխվել է ԱՄՆ-ը, որտեղ աշխատել է Իվա Սեն-Լորենի մոդայի տանը, միաժամանակ սովորելով դերասանական արվեստ Կոլումբիայի համալսարանում։ Առաջին անգամ նրա էկրաններին հայտնվելը կապված է եղել գովազդի հետ. Ֆամկեն եղել է հրավիրված դերասանուհի «Աստղային ճանապարհ. Հաջորդ սերունդը» և «Մելրոուզ Փլեյս» հեռուստասերիալներում։ Մի քանի աննկատ մնացած դերերից հետո, մեծ էկրաններին Յանսենը հայտնվել է Ջեյմս Բոնդի հակառակորդուհու դերով «Ոսկե աչքը» ֆիլմում։ Բռնությամբ տարված ռուս մարդասպան՝ Քսենի Օնաթոփի դերը, ինչպես նաև ամբողջ աշխարհին հայտնի Մարտինա Քեմփելի պատկերի հաջողությունը դերասանուհուն բերեցին մեծ ճանաչում։ Նրա հերոսուհու՝ Քնեսի Օնաթոփի մահը, «Ոսկե աչքը» ֆիլմում համարվում է ամենահայտնի կինոմահերից մեկը։
Լրտես 007-ի մասին ֆրանշիզին մասնակցելուց հետո Յամկեն նկարահանվել է մի քանի հոլիվուդյան ֆիլմերում, որոնք մեծ հաջողությունների են հասել. «Վերելք անդունդից», «Ֆակուլտետ» (ռեժիսոր՝ Ռոբերտ Ռոդրիգես), «Մի՛ ասա ոչ մի խոսք» (Ֆամկեն խաղացել է Մայքլ Դուգլասի հետ), «Գիշերային հոգիների տունը», «Պահմտոցի» (Ռոբերտ Դե Նիրոյի հետ) և այլն։ Բացի այդ, դերասանուհին խաղացել է ոչ մեծ դեր Վուդի Ալլենի «Հայտնին» ֆիլմում։ Միայն թե նրա գլխավոր հաջողություն է համարվում մասնակցությունը հայտնի «Իքս մարդիկ» կոմիքսի էկրանավորմանը. Ֆամկեն նկարահանվել է բոլոր երեք սերիաներում՝ մուտանտ Ջին Գրեյի (երրորդ, եզրափակիչ սերիայում՝ Մռայլ Փյունիկ անունով) դերում։ Նրա հերոսուհին ունի յուրահատուկ տելեկինետիկ և տելեպատիկ ունակություններ, մահանում է երկրորդ սերիայում, միայն թե վերակենդանանում է մռայլ կերպարանքով տրիլոգիայի եզրափակիչ մասում։
Ընտրվել է չարագործ Սերլինի դերում «Սևազգեստ մարդիկ» ֆիլմի շարունակությունում, ինչպես նաև Տերմինատրիկոյի դերում «Տերմինատոր 3. Մեքենաների ապստամբությունը» ֆիլմում։
Ֆամկեն շարունակում է աշխատել նաև հեռուստատեսությունում։ Պլաստիկ վիաբույժների մասին հայտնի «Մարմնի մասեր» հեռուստասերիալի երկրորդ սեզոնում նա խաղացել է Ավի Մուրի դերը՝ հրապուրիչ անձնական մարզիչի, հմտորեն շահարկում է որդուն, ֆիլմի գլխավոր հերոսներից մեկին։ Հեռուստադիտողները ցնցված էին Յանսենի հերոսուհու պատմությունից. Ավան պարզվում է, որ հմտորեն վիրահատված տղամարդ է։ Ֆամկեն ստացել է ամենահաճո կարծիքները այդ դերի համար, քննադատների և հեռուստադիտողների կողմից։
2006 թվականին Ֆամկե Յանսենը նկարահանվել է «Իքս մարդիկ։ Վերջին մարտը» ֆիլմի երրորդ մասում, ինչպես նաև ռազմական «The Four Saints » դրամայում և «The Treatment» կատակերգությունում: Բացի այդ, Ֆամկեն մասնակցել է «The Ten» կատակերգության աստղային կազմին, որը պատմում է տասը պատմություն, հիմնված քրիստոնեական տասը պատվիրանների վրա (ֆիլմի պրեմիերան կայացել է 2007 թվականին)։
2011 թվականին կայացել է Ֆամկեի առաջնաելույթը որպես ռեժիսոր «Վատ մայրիկը» դրամայում, որում նկարահանվել են այնպիսի աստղեր, ինչպիսիք են՝ Միլա Յովովիչը, Բիլ Փուլմանը և Մարսիյա Քրոսը ։ Նա եղել է նաև այս ֆիլմի սցենարի հեղինակը և պրոդյուսերը։
Անձնական կյանք
1995 թվականին ամուսնացել է ռեժիսոր և սցենարիստ Քիփ Ուիլյամսի հետ, ով հայտնի ճարտարապետ՝ Թոդ Ուիլյամսի որդին է։ 2000 թվականին նրանք բաժանվել են։ Երեխաներ չունեն։
Արտաքին հղումներ
Կատեգորիա:Հոլանդացի դերասաններ Կատեգորիա:Հոլանդացի մոդելներ Կատեգորիա:Հոլանդացի կինոռեժիսորներ Կատեգորիա:Կոլումբիայի համալսարանի շրջանավարտներ Կատեգորիա:Հեռուստատեսային դերասանուհիներ Կատեգորիա:Հոլանդացի սցենարիստներ
Համբուրգ
Համբուրգը խոշոր նավահանգստային քաղաք է։ Նրա բնակչությունը գերազանցում է 1.7 միլիոնը, իսկ Համբուրգ Մետրոպոլիտան մարզը ունի ավելի քան 5 միլիոն բնակիչ։ Քաղաքը գտնվում է Էլբա գետի մոտ։ Համբուրգը համարվում է տրանսպորտային հանգույց՝ լինելով 2-րդ խոշորագույն նավահանգիստը Եվրոպայում։ Այն հանդիսանում է ԶԼՄ-ների և արդյունաբերության կենտրոն։ Ռադիո և հեռուստաալիքներ հեռարձակող Norddeutscher Rundfunk Gruner + Jahr և Spiegel-Verlag համարվում են Համբուրգի մեդիա դաշտի կարևորագույն սյուները։
Համբուրգը դարեր շարունակ եղել է կարևոր ֆինանսական կենտրոն և համարվում է աշխարհում երկրորդ հնագույն բանկի՝ Berenberg Bank-ի նստավայրը։
Կլիմա
Համբուրգն ունի օվկիանոսային կլիմա։ Ձյուն այստեղ շատ հազվադեպ է տեղում, սովորաբար տարվա մեջ մեկ կամ երկու անգամ։
Ծանոթագրություններ
Կատեգորիա:Գերմանիայի քաղաքներ Կատեգորիա:Քաղաք-պետություններ Կատեգորիա:Հյուսիսային ծովի նավահանգստային քաղաքներ Կատեգորիա:Շախմատային օլիմպիադաներ հյուրընկալած քաղաքներ
Animal (ալբոմ)
Animal, ամերիկյան երգչուհի Կեշայի դեբյուտային ստուդիական ալբոմը, որը թողարկվել է 2010 թվականին։ Թողակումից հետո առաջին շաբաթում ԱՄՆ-ում և Կանադայում վաճառվել է ալբոմի 152 հազար պատճեն։ Ալբոմի երեք երգեր հայտնվել են Billboard Hot 100-ում․ «Blah Blah Blah» (# 7), «Your Love Is My Drug» (# 27), «Take It Off» (# 85), իսկ «Tik Tok» երգը գլխավորել է շուրջ չորս շաբաթ։
Ալբոմի մասին
Animal ձայնագրվել է 7 տարում։ Ալբոմի հիմնական թեման այն է, որ պետք չէ կյանքում չնչին խնդիրները լուրջ ընդունել։ Animal գրված է էլեկտրոփո ժանրում։ Այն նաև իրենից ներկայացնում է այլ կատարողների երգեր, ինչպիսին է Քայլի Մինոուգի «Love at First Sight»-ը։ Ալբոմը առաջին հորիզոնականն է զբաղեցրել ԱՄՆ-ի և Կանադայի վարկանշային աղյուսակներում։ Հրապարակումից հետո այն տարբեր մեկնաբանություններ է ստացել երաժշտական քննադատների կողմից։
Մեկնաբանություններ
Ալբոմը տարբեր մեկնաբանություններ է ստացել երաժշտական քննադատների կողմից։ Նրանք բարձր են գնահատել Բլեյք Սոլոմոնին՝ AbsolutePunk-ի համագործակցին, ով հորդորել է իր ընթերցողներին անպայման լսել ալբոմը ։ Դեյվիդ Ջեֆրիսը (Allmusic) ալբոմը հինգ աստղից համարել է երեք աստղանի ։ Մոնիկա Էրերան Billboard-ում նշել է, որ չնայած «Tik Tok»-ը առաջինն է դարձել Billboard Hot 100-ում, Կեշան պետք է շարունակի հանդես գալ սոլո կատարումներով ։
Ծանոթագրություններ
Կատեգորիա:2010 ալբոմներ Կատեգորիա:Անգլալեզու ալբոմներ Կատեգորիա:Կեշայի ալբոմներ Կատեգորիա:Billboard 200 գլխավորած ալբոմներ Կատեգորիա:RCA Records ալբոմներ
Բելառուսի հատուկ պահպանվող բնության տարածքներ
Բնության հատուկ պահպանվող տարածքներ (բել.՝ Асабліва ахоўныя прыродныя тэрыторыі Беларусі), Բելառուսի Հանրապետության տարածքի մի մասն է՝ արժեքավոր բնական համալիրներով և (կամ) օբյեկտներով, որոնց նկատմամբ սահմանվել է պաշտպանության և օգտագործման հատուկ ռեժիմ։
Արժեքավոր բնական համալիրներ և առարկաներ՝ եզակи և (կամ) անփոխարինելի բնական համալիրներ և առարկաներ, հատուկ էկոլոգիական, գիտական և (կամ) էսթետիկ արժեքի բնական էկոլոգիական համակարգեր, բնորոշ և հազվագյուտ բնական լանդշաֆտներ և բիոտոպներ, հազվագյուտ և անհետացող տեսակներ վայրի կենդանիներ և վայրի բույսեր, դրանց ապրելավայրերը և աճը։
2018 թվականի դրությամբ պահպանվող տարածքների համակարգը ներառում է 1289 օբյեկտ, որոնց ընդհանուր մակերեսը կազմում է 1861.7 հազար հա կամ երկրի ընդհանուր տարածքи 8.9%: Պահպանվող տարածքների ստեղծված համակարգը թույլ է տալիս պաշտպանել բուսատեսակների մոտ 80 %-ը և Բելառուսի տարածքում գրանցված կենդանիների մոտ 90%-ը, այդ թվում՝ Բելառուսի Հանրապետության Կարմիր գրքում գրանցվածները ։
Պահպանվող տարածքների դասակարգում
Կախված արժեքավոր բնական համալիրների և օբյեկտների բնութագրերից, պահպանվող տարածքներ հայտարարելու նպատակներից, դրանց պահպանության և օգտագործման ռեժիմից, պահպանվող տարածքները բաժանվում են հետևյալ կատեգորիաների.
Կախված պետական կառավարման մակարդակից՝ պահպանվող տարածքները բաժանվում են հանրապետական և տեղական նշանակության պահպանվող տարածքների։ Արգելոցները և ազգային պարկերը հանրապետական նշանակության պահպանվող տարածքներ են։ Արգելոցները և բնության հուշարձանները կարող են լինել հանրապետական կամ տեղական նշանակության պահպանվող տարածքներ։ ՊՏ-ները կարող են ճանաչվել որպես միջազգային նշանակության ՊՏ-ներ։
Արգելոցներ
2018 թվականի դրությամբ պահպանվող տարածքների համակարգը ներառում է 1 արգելոց, որի մակերեսը կազմում է 4.7% բոլոր պահպանվող տարածքների ընդհանուր թվից ։
Պոլեսսկու ռադիացիոն-էկոլոգիական արգելոցը ներառված չէ պահպանվող տարածքների ցանցում ։
Ազգային պարկեր
Ազգային պարկը պահպանվող տարածք է, որը հայտարարված է արժեքավոր բնական համալիրների և օբյեկտների պահպանման, վերականգնման (վերարտադրման), դրանց ռացիոնալ (կայուն) օգտագործման, շրջակա միջավայրի պահպանության, գիտական, կրթական, զբոսաշրջության և ռեկրեացիոն գործունեության գործընթացում։
2018 թվականի դրությամբ պահպանվող տարածքների համակարգը ներառում է 4 ազգային պարկ՝ բոլոր պահպանվող տարածքների ընդհանուր տարածքի 21,5% ըստ ընդհանուր մակերեսի ։.
Արգելավայր
Զակազնիկը պահպանվող տարածք է, որը հայտարարված է արժեքավոր բնական համալիրների և օբյեկտների պահպանման և վերականգնման (վերարտադրման) նպատակով։
Կախված բնական համալիրների և հատուկ պահպանության ենթակա օբյեկտների բնութագրերի՝ արգելոցները բաժանվում են հետևյալ տեսակների.
2018 թվականի դրությամբ պահպանվող տարածքների համակարգը ներառում է հանրապետական նշանակության 99 և տեղական նշանակության 282 արգելոցներ՝ 73.0% ընդհանուր մակերեսиц ։.
Բնության հուշարձաններ
Բնության հուշարձանը պահպանվող տարածք է, որը հայտարարվել է արժեքավոր բնական համալիր կամ օբյեկտ պահպանելու նպատակով։
Կախված արժեքավոր բնական համալիրների և օբյեկտների բնութագրերից՝ բնության հուշարձանները բաժանվում են հետևյալ տեսակների.
2018 թվականի դրությամբ պահպանվող տարածքների համակարգը ներառում է 326 հանրապետական և 577 տեղական նշանակության բնության հուշարձան, որոնց ընդհանուր մակերեսը կազմում է 0.8%- բոլոր պահպանվող տարածքների ընդհանուր տարածքից ։
Միջազգային նշանակության ՊՏ-ներ
Միջազգային նշանակության պահպանվող տարածքը ճանաչվում է որպես պահպանվող տարածք՝ համաձայն Բելառուսի Հանրապետության միջազգային պայմանագրերի, որոնք ներառված են.
Արտաքին հղումներ
Կատեգորիա:Ազգային պարկեր Կատեգորիա:Ազգային պարկերի և արգելոցների ցանկեր Կատեգորիա:Արգելոցներ
1243
Մահեր
Կատեգորիա:1243 Կատեգորիա:Տարեթվեր
Ռեդոն (շրջան)
Ռեդոնի շրջան (ֆր․՝ Arrondissement de Redon), վարչական շրջան Ֆրանսիայում՝ Բրետան երկրամասի Իլ և Վիլեն դեպարտամենտում։ Ունի 50 համայնք։ Զբաղեցնում է 1302,6 քառակուսի կիլոմետր տարածք, 2016 թվականի տվյալներով բնակչության թվաքանակը եղել է 102․157 ։ Վարչական կենտրոնը՝ սուպրեֆեկտուրան Ռեդոն քաղաքն է, որը նաև շրջանի խոշորագույն բնակավայրն է․ 2018 թվականի տվյալներով նրա բնակիչների թիվը եղել է 9 151։
Պատմություն
Շրջանը կազմավորվել է 1800 թվականին 2017 թվականի հունվարին, Իլ և Վիլեն դեպարտամենտի շրջանների վերակազմավորման արդյունքում, նրա Լելե համայնքը փոխանցվել է Ռենի շրջանին ։
2015 թվականին Ֆրանսիայում տեղի ունեցած կանտոնների վերակազմավորման արդյունքում Ռեդոնի շրջանում ձևավորվել են հետևյալ կանտոնները ․
Տես նաև
Ֆրանսիայի շրջանների ցանկ
Արտաքին հղումներ
Կատեգորիա:Ֆրանսիայի շրջաններ Կատեգորիա:Ֆրանսիայի վարչական բաժանում
Լուզևերա
Լուզևերա (Lusevera), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Բնակչությունը կազմում է 749 մարդ 2008 թվականի մարդահամարի տվյալների, բնակչության խտություն՝ 15 մարդ/կմ²։ Զբաղեցնում է 52 կմ² մակերես։ Փոստային ինդեքս՝ 33010։ Հեռախոսային կոդ՝ 0432։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Անապատային կլիմա
Անապատային կլիմա (aridus «չոր» բառից), չոր կլիմա օդի բարձր ջերմաստիճաններով և օրական մեծ տատանումներով։ Այստեղ մթնոլորտային տեղումները շատ քիչ են՝ տարեկան մոտ 100-150 մմ կամ ընդհանրապես բացակայում են։
Ստացված ամբողջ խոնավությունը արագորեն գոլորշիանում է։ Գետերը, որոնք հոսում են անապատի միջով հարևան՝ ավելի խոնավ շրջաններից, այստեղ ծանծաղում են և հաճախ ավարտվում աղի լճերի անհոսք գոգահովիտներով։ Այստեղ լինում են օդի ջերմաստիճանի կտրուկ տատանումներ օրվա ընթացքում, այդ պատճառով նույնիսկ ամենակարծր լեռնային ապարները քայքայվում են և վերածվում ավազի։ Քամին անխոչընդոտ տեղափոխում է չոր ավազի զանգվածներն՝ առաջացնելով ավազաթմբեր և դյուներ։
Անապատային կլիման իր առավել վառ ձևերով բնորոշ է արևադարձային և մերձարևադարձային լայնություններին՝ Սահարա անապատ, Արաբական թերակղզի, Ավստրալիա և այլն։ Ավելի բարձր լայնություններում անապատային կլիման կապված է կամ լեռնաշղթաների հետ, որոնք խոչընդոտում են խոնավության տեղափոխմանը օվկիանոսից՝ Հյուսիսային և Հարավային Ամերիկայի անապատներ, կամ օվկիանոսից հեռու գտնվելու հետ, օրինակ՝ Կենտրոնական Ասիայի անապատները։
Շոգ անապատային կլիմա
Շոգ անապատային կլիմա ունեցող տարածաշրջաններն, որպես կանոն, գտնվում են մերձարևադարձային գոտուց հարավ և ամբողջ տարվա ընթացքում օդի կայուն վայրընթաց հոսանքների և բարձր մթնոլորտային ճնշման շնորհիվ դրանց բնորոշ է փոքր ամպամածությամբ եղանակ։ Այդ տարածաշրջանները գտնվում են 30° հարավային և 30° հյուսիսային լայնությունների միջև։
Շոգ անապատային կլիման բնորոշ է Հյուսիսային Աֆրիկային (Սահարա, Լիբիական և Նուբիական անապատներ), Աֆրիկյան պոզի, Հարավային Աֆրիկայի (Նամիբ և Կալահարի) անապատներին, Միջին Արևելքի (Արաբական անապատ, Սիրիական անապատ, Դեշտե-Լուտ), Հարավային Ասիայի անապատներին (Թար անապատ), ԱՄՆ-ի և Մեքսիկայի անապատներին (Մոխավե, Սոնորա, Չիուաուա), Ավստրալիայի անապատներին (Սիմփսոն, Վիկտորիա մեծ անապատ) և այլ տարածաշրջաններին։
Ցուրտ անապատային կլիմա
Անապատային կլիմայի այդ տարատեսակը երբեմն հանդիպում է Ասիայի սահմաններից դուրս։ Ցուրտ անապատներն, որպես կանոն, հանդիպում են բարեխառն կլիմայական գոտում, որտեղ տեղումների թափվելուն խոչընդոտում են լեռնաշղթաները։ Ցուրտ անապատային կլիմայի դասական օրինակ է հանդիսանում Մոնղոլիայի Գոբի անապատը ։ Այս անապատին բնորոշ է շոգ ամառը և շատ ցուրտ ձմեռներ Սիբիրից և Կենտրոնական Ասիայից տեղափոխվող սառը օդային զանգվածների շնորհիվ։ Կենտրոնական Ասիայի Կզլկում և Տակլա Մական անապատները, Հնդկաստանի Լադակխ տարածաշրջանը և ԱՄՆ-ի արևմուտքում գտնվող Մեծ Ավազանի անապատների առավել չորային շրջանները նույնպես համարվում են ցուրտ անապատային կլիմայի (BWk) վառ օրինակ։
Արկտիկական և անտարկտիկական շրջաններում նույնպես շատ քիչ տեղումներ են թափվում, սակայն դրանք դասակարգվում են որպես բևեռային կլիմա։